Telefonul "Musk Be On Mars", varianta rusească a noului iPhone.
O firmă din Rusia face o variantă exclusivistă a noului iPhone 12. Varianta rusească a noului iPhone are un design inspirat de SpaceX. iPhone 12 "Musk Be On Mars" va costa 6.000 de dolari.
Cum ar fi să ai în buzunar o mică parte din istoria SpaceX, o poveste despre viitor? E posibil! Compania rusească "Caviar" pregăteşte varianta spaţială a noului iPhone 12.Telefonul se numeşte "Musk Be On Mars" şi este un device pentru pretenţioşi. Pentru o rachetă SpaceX desenată pe spate şi semnătura lui Elon Musk, o să dai 6.000 de dolari. E un preţ destul de mare faţă de varianta standard de iPhone 12, care va costa în jur de 1.500 de dolari. Cei de la "Caviar" știu să-și vândă marfa: în reclama de pe site spun că o dată ce ai acest telefon, "devii membru al unui echipaj de navetă spaţială, o bucată din istorie, un erou care cucereşte spaţiul". Greu de rezistat.